[…]

Es mon pus vielh lengatge

N’i a pas de qué ne’n rire

Car l’aimi bien autan que nòste bèth francés.

Dempuèi que soi ací

Que'n tota coneishença

Qu’èi causit aqueth *cuïn*

Per venir damorar,

Gardarèi dens mon còr

La doça sovenença

De tots mos premèirs jorns :

Aquò s’oblida pas !

Alòrs damb grand plaser

Sans m’arrestar jamèi

La cançon de Marmanda

Totjorn jo cantarèi !

Es bien bèth lo país

Quòr’ lo sorelh se lèva

E que pòden espiar,

[E]scrutar l’orizon.

Tot brilhant de rosada

Es coma un grand *rève*

Ò coma pareis bèth

Nòste país gascon.

Surtot quòra lo printemps

Arriba a tota *alura*,

E que ven nos trobar

Totjorn cargat de flors,

Que damb los aubres verds

Forçat per la natura,

Nos pòrta lo bonur

Ne hèi pas de *jalós*.

Alòrs damb grand plaser

Sans m’arrestar jamèi

La cançon de Marmanda

Totjorn jo cantarèi !

Mes se vòletz montar

Jusc en haut de la còsta

En espiant bien lunh

Vèrs lo país landés

No vos tromparatz pas

La *joà* serà bien vòsta

Gostaratz de sos pins

L’èr totjorn bon e frèsc.

Veiratz tota la plana

On lo monde s’aplica

A *modifiar* totjorn

A embelir l’endret

Lo tablèu es bien grand

Es mei que magnifica

Es coma la cançon

Damb son pus bèth coplet.

Alòrs damb grand plaser

Sans m’arrestar jamèi

La cançon de Marmanda

Totjorn jo cantarèi !

*Malgrè* nòste bonur

Som pris per la folia

Ne’n vodrén totjorn mei

Tanben vos coma jo.

Entenderam totjorn

Marmanda la jolia

Cridar totjorn plus fòrt

Que ne n’am jamèi pro.

*Portant*, nòste Bon Diu

Nos promet e nos dòna

Tot çò que am sus Tèrra

Per pas nos anujar.

Som pas reconeishents

Car am bien la Garòna

Per nos molhar los pès

E bien nos amusar.

Alòrs damb grand plaser

Sans m’arrestar jamèi

La cançon de Marmanda

Totjorn jo cantarèi !

En cantant la cançon

Senti ma *joà* bien granda,

Car d’aquela cançon

Ne’n serèi pas jalós

Vos l’òfri damb plaser

L’èi hèita per Marmanda

Per tots los abitans

Qu’èstin tots bien urós.

Vos soèti la santat

Una vi’a tranquilla

Tot lo bonur possible

Que pòdem inspirar

E la prosperitat

Per nòstra b’ròia vila

Que per aqueth moment

Vodratz m’acompanhar.

Alòrs damb grand plaser

Sans m’arrestar jamèi

La cançon de Marmanda

Totjorn jo cantarèi !